[{"text_idx": "#000000", "text": "Vortotrezoro trovita en la malantau\u0306o de au\u0306to"}, {"text_idx": "#000001", "text": "Ne necesas enkonduki amason da novaj vortoj en Esperanto por verki en g\u0302uebla lingvaj\u0302o. Tion montris Anna Lo\u0308wenstein per siaj verkoj. Nun s\u0302i malkas\u0302is sian sekreton \u2013 sliparon kreitan dum multaj horoj da laboro en la malantau\u0306o de s\u0302ia au\u0306to. Sed kial s\u0302i dum jaroj verkis en tiel stranga loko?"}, {"text_idx": "#000009", "text": "\u2013 Esenca libro, kiun mi konsultadis dum mi verkis mian romanon en la angla, estis la plej fama kaj kompleta anglalingva sinonimaro Roget\u2019s Thesaurus. Mi ne uzis g\u0302in nur por serc\u0302i sinonimojn, kvankam evidente verkanto ofte trovas tion utila por eviti ripetojn, sed pli grave, por serc\u0302i la precizan nuancon, kiun mi bezonis en difinita kunteksto. Sub c\u0302iu kapvorto en la Thesaurus, au\u0306 \u201cVortotrezoro\u201d, aperas tuta serio da parencaj konceptoj, tiel ke oni ne nur trovas samsignifajn vortojn, sed vojag\u0302as c\u0302irkau\u0306 la baza koncepto. Tiu estis la modelo, kiun mi imitis etskale kreante mian propran sinonimaron."}, {"text_idx": "#000010", "text": "Kiujn principojn vi sekvis en la laboro?"}, {"text_idx": "#000014", "text": "\u2013 Evidente en la au\u0306tomobilo mi ne havis skribmas\u0302inon au\u0306 komputilon, do mi verkis mane. En la 90aj jaroj tabuletoj ne ekzistis, pos\u0302telefonoj ne estis inteligentaj, kaj Interreto estis atingebla nur per pena sistemo de altelefonado, certe ne farebla en au\u0306tomobilo. La kartojn mi kolektis en malgranda kartona skatolo, kiun mi ankorau\u0306 nun uzas. Kvankam mi kreis la sinonimaron unuavice por mi mem, dum g\u0302i iom post iom kreskis, mi komencis havi la ideon, ke g\u0302i povus utili ankau\u0306 al aliaj verkistoj. Tial mi pli sisteme aldonis al g\u0302i, kun la ideo iam eldoni g\u0302in."}, {"text_idx": "#000016", "text": "\u2013 Kvankam mi okupig\u0302as pri la Sinonimaro de almenau\u0306 25 jaroj, ne temas pri seninterrompa laboro. Mi ne sisteme aldonas al g\u0302i, sed nur kiam mi efektive verkas kaj renkontas tiun bezonon trovi la g\u0302ustan vorton. Tio okazas precipe kiam mi tradukas, plejparte miajn proprajn verkojn. Mi ekkreis g\u0302in kiam mi tradukis La s\u0302tona urbo, dau\u0306rigis kun Morto de artisto, kaj nun, tradukante mian trian libron La memoraj\u0302oj de Julia Agripina, mi denove konstante utiligas g\u0302in kaj kreas novajn kartojn. Tiu aliro, kvankam ne sistema, havas la avantag\u0302on, ke temas pri vera bezono en vera kunteksto. Tial mi ofte trovas solvojn, kiuj eble ne venus en mian menson, se mi ne elpensus ilin en la kunteksto de reala bezono."}, {"text_idx": "#000018", "text": "Kial vi nun trovis g\u0302in preta por diskonigo?"}, {"text_idx": "#000019", "text": "\u2013 Fakte g\u0302i ne estas preta, au\u0306 almenau\u0306 ne kompleta. Tamen kun proksimume 500 kapvortoj g\u0302i jam estas utila, kaj efektive mi mem konstante utiligas g\u0302in dum mia traduklaboro. Se homoj volas informi min pri mankantaj vortoj kaj doni sugestojn pri kompletigoj, mi volonte ricevos iliajn proponojn. Atentu, ke mi nur tre s\u0302pareme aldonas neoficialajn vortojn, do mi tute ne interesig\u0302as pri sinonimoj de la speco eksklamacii, kurta, poka, eosto, ktp."}, {"text_idx": "#000034", "text": "Ne eblas ac\u0302eti g\u0302in kiel libron, c\u0302ar g\u0302i vere ne estas preta por presado. Eble post dek jaroj... Intertempe vi povos konsulti g\u0302in enrete."}, {"text_idx": "#000035", "text": "Mi ec\u0302 aldonus, ke ne indas aperigi tian liston kiel libron \u2013 krom se oni iel volus gajni monon, kio, kiel ajn, apenau\u0306 okazus."}, {"text_idx": "#000036", "text": "Reteco ebligas senpere aldoni, modifi, korekti, kaj la s\u0302ang\u0302oj tuj videblas por c\u0302iu ajn uzanto. Kontrau\u0306e, c\u0302e presita libro oni devas atendi novan eldonon por vidi la kompletigojn... kaj la uzanto devus krome reac\u0302eti la novan eldonon. Se ne konsideri, ke reta listo estas alirebla de ie ajn, dum libron vi devas havi apud vi por uzi."}, {"text_idx": "#000042", "text": "Sur la malantau\u0306a sidloko mi havis tutan bibliotekon: librojn pri la keltoj kaj romanoj, dum mi verkis la romanon, [...]"}, {"text_idx": "#000043", "text": "Aparte c\u0302ar mi ne bone konscias pri la verkotemoj preferataj de la au\u0306torino, mi devis relegi kelkfoje por fine kompreni, ke la unuaj \"romanoj\" en la frazo malsamas de la dua \"romano\" samfraza! C\u0302ar kredeble en la libroj ne temis ekskluzive pri la enlog\u0302antoj de la urbo Romo, sed de la tuta imperio, mi preferus renkonti tie \u2013 kaj aparte se minacas c\u0302i tia miskompreno \u2013 la vorton \"romianoj\" (au\u0306 eble ec\u0302 la apenau\u0306 uzatan \"romujanoj\" ;-)."}]